Geir Hilsen

Geir Hilsen (født 27. juni 1965) er en norsk musiker og trommeslager. Han er kjent som tidligere trommeslager i dansebandet Picazzo fra 2004 til 2007). Han har spilt for flere andre artister i Norge. Han ble i 2011 medlem i dansebandet Pegasus som ny trommeslager. 

I 1979 begynte Hilsen som trommeslager i Toten-bandet Roquefire; blant de andre medlemmene var Ronni Le Tekrø, Ingar Amlien, Harald «Greven» Grefsrud og Geir Wang. I 1981 flyttet Hilsen til Trondheim, der han ble medlem av bandet HOLLYWOOD. I 1982 eller 1983 flyttet han tilbake til Toten og begynte å spille med Eddy Zoltan i EZ-Group. I 1983/1984 var Hilsen med på å starte bandet EXIT, og i 1984 startet han dansebandet Torry Enghs sammen med musikerkolleger. Parallelt spilte han i det trønderske bandet Europa og i et annet prosjekt med den svenske DJ-en Roger Tuuri og den amerikanske rapperen Glenny G; i det sistnevnte prosjektet eksperimenterte han og de to andre med trommer, DJ-mixing og rap, såkalt Rap`n Scratch Beat.

I perioden 1989–1991 var han gjestemusiker i bandet Jannex. Fra 1991 til 1993 var han medlem av Gjøvik-bandet Yankee, som gav ut CD-en Out of the Frying Pan. Fra 1994 til 1997 var han musiker i hedmarksbandet Alacartè, som blant annet var backingband for sangeren Rune Rudberg, og spilte inn Rudbergs første country-singel «Tidevannsbølger». Bandet turnerte med Rudberg i ett år, og var også backingband for blant andre Jahn Teigen, Elisabeth Andreassen, Jan Verner Danielsen og Dag Spantell.

Fra 1997 til 2004 var Geir Hilsen frilansmusiker, og spilte med blant andre bandet Vagabond, der de faste medlemmene var Ronny Le Tekrø, Dag Stokke, Morty Black (Morten Skaget) og Jørn Lande. Videre spilte han med bandet Subb, som foruten Hilsen bestod av Arild Steinsrud, Jon Anders Narum, Lars Kvistum og Tom Allan Hovelsrud. I perioden 2004–2007 var han medlem av bandet Picazzo, og deltok på innspillingen av danseband-albumet Nye farger. På 2020-tallet spiller han i bandet Pegasus. 

 Diskografi 
Pegasus
 Forandringer (2012)
 Vendepunkt (2013)
Picazzo
Nye farger (2005)
De aller beste (2014)
Blindvei (2016)
Singler
Norske jenter/Sommerdommer'n (2005)
Dagen er vår (2005)

Torry Enghs
På oppfordring (1988)
Jannex
Jannex (1990)
Yankee
Out of Frying Pan (1991)
SUBB
Evil (2003)
Deltar på
 Cowboy-Laila: Purple Heart (1988)
 Cowboy-Laila: Veien hjem (1991)
 Rune Rudberg: Tidevannsbølger (1994)
 Tylden & co: Dansesommer! (2005)
 Tylden & co: På dansefot Nr 2 (2005)
 Tylden & co: Dansebølger (2007)

Band
 Eddy Zoltan:
 Exit
 P2Bandet:
 One2Many: 
 Alacartè:

Kategori:Norske trommeslagere
Kategori:Fødsler i 1965